**The Chicks**, tidligere **Dixie Chicks**, er en pop-/countrytrio fra Texas, USA. Gruppa ble dannet som en bluegrass-kvartett i 1989 i Dallas av Laura Lynch, Robin Lynn Macy og søstrene Emily og Martie Erwin. Etter utskiftinger har bandet bestått av søstrene (som i mellomtiden har giftet seg og skiftet etternavn) og Natalie Maines. Med denne besetningen er det blitt det mestselgende kvinnelige band gjennom tidene uavhengig av sjanger. I mai 2008 hadde de solgt over 30 millioner musikkalbum. Dixie Chicks fikk 5 Grammy i 2007, inkludert «årets album» for *Taking the Long Way* (2006), og sangen «Not Ready to Make Nice» fra samme album fikk tre av Grammy-ene, blant annet «årets sang».

Våren 2014 la Dixie Chicks ut på en verdensturné, hvor også Norge stod på besøkslisten.

Politisk engasjement
--------------------

10. mars 2003, ti dager før invasjonen av Irak, og mens oppslutningen om planer fra Det hvite hus var på det største i den amerikanske befolkningen, kom de med kraftig kritikk av president George W. Bush. Natalie sa under en konsert i London: 

> Bare så du vet, vi er på den gode siden med y'all. Vi ønsker ikke denne krigen, denne volden,
> 
> 
> og vi skammer oss over at presidenten i USA er fra Texas.
> 
> 
> Natalie Maines
> 
> 

 Dette førte til massiv boikott av Dixie Chicks på amerikanske radiostasjoner og flere drapstrusler mot Natalie. Dette førte til at bandet la om stilen fra ren country til mer pop. Etterhvert som presidentens oppslutning gikk ned, har Dixie Chicks' popularitet i USA gått opp igjen. Den Grammy-vinnende sangen «Not Ready to Make Nice» handler om boikotten og ytringsfrihet. Sangen er den som har nådd høyest på Billboard Hot 100 av alle bandets sanger, med fjerdeplass.

> And how in the world  
> 
> 
> 
> Can the words that I said  
> 
> Send somebody so over the edge  
> 
> That they'd write me a letter  
> 
> Saying that I better shut up and sing  
> 
> Or my life will be over. 
> 
> 
> Not Ready to Make Nice
> 
> 

25. juni 2020 skiftet bandet navn til The Chicks, og droppet derved begrepet «Dixie», som er en kortform for de amerikanske sydstatene, iblant også for den underliggende rasismen som forbindes med denne landsdelen. Samtidig utga trioen låten «March March» til støtte for Black Lives Matter-bevegelsen.

Medlemmer
---------

* Emily Robison: Banjo, dobro, trekkspill, gitar, lapsteel, sitar, vokal.
* Martie Maguire: Fiolin, bratsj, mandolin, vokal.
* Natalie Maines: Vokal, omnichord, gitar.

Diskografi
----------

* *Thank Heavens for Dale Evans* (1990)
* *Little Ol' Cowgirl* (1992)
* *Shouldn't a Told You That* (1993)
* *Wide Open Spaces* (1998)
* *Fly* (1999)
* *Home* (2002)
* *Top of the World Tour: Live* (2003)
* *Taking the Long Way* (2006)

Referanser
----------

1. ↑  RIAA - Top selling albums Arkivert 1. juli 2007 hos Wayback Machine.
2. ↑  Kircher, Madison Malone (25. juni 2020). «The Dixie Chicks Are Just ‘The Chicks’ From Now On, Y’all». *Vulture* **(engelsk)**. Besøkt 26. juni 2020.
3. ↑  CNN, Chloe Melas. «The Dixie Chicks have changed their name». *CNN* **(engelsk)**. Besøkt 26. juni 2020.
4. ↑  Shaffer, Claire (25. juni 2020). «Dixie Chicks Change Name to 'The Chicks,' Drop Protest Song». *Rolling Stone* **(engelsk)**. Besøkt 26. juni 2020.

Eksterne lenker
---------------

* (en-US) Offisielt nettsted Rediger på Wikidata

* (en) Offisielt nettsted Rediger på Wikidata

* (en) The Chicks – kategori av bilder, video eller lyd på Commons Rediger på Wikidata
* (en) Dixie Chicks på Internet Movie Database Rediger på Wikidata
* (en) Dixie Chicks på Apple Music Rediger på Wikidata

* (en) Dixie Chicks på Discogs Rediger på Wikidata

* (en) Dixie Chicks på MusicBrainz Rediger på Wikidata

* (en) Dixie Chicks på SoundCloud Rediger på Wikidata

* (en) Dixie Chicks på Spotify Rediger på Wikidata

* (en) Dixie Chicks på Songkick Rediger på Wikidata

* (en) Dixie Chicks på Last.fm Rediger på Wikidata

* (en) Dixie Chicks på AllMusic Rediger på Wikidata
* Not Ready to Make Nice musikkvideo YouTube
* Dixie Chicks på Grammy 2007 utdelingen YouTube

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** BBC Things **·** Munzinger **·** MusicBrainz **·** Discogs **·** AllMusic
 |